C 165/26
BG
Официален вестник на Европейския съюз
19.4.2022 г.
Преюдициално запитване от Înalta Curte de Casaţie şi Justiţie (Румъния), постъпило на 30 декември 2021 г. — Banca A/A.N.A.F., Preşedintele A.N.A.F. (Дело C-827/21) (2022/C 165/33) Език на производството: румънски Запитваща юрисдикция Înalta Curte de Casaţie şi Justiţie
Страни в главното производство Молител: Banca A Ответник: A.N.A.F., председател на A.N.A.F.
Преюдициални въпроси 1) Длъжен ли е националният съд да тълкува в съответствие с Директива 2009/133/ЕО (1) на Съвета приложима към вътрешни положения национална данъчноправна уредба, която урежда необлагаемостта на капиталовите печалби, получени при прекратяване на дяловото участие на приемащото дружество в капитала на прехвърлящото дружество, при обстоятелства като разглежданите в настоящия случай, когато: — националният законодател е уредил вътрешните и сходните трансгранични операции с отделни разпоредби и разпоредбите не са идентични, — приложимата към вътрешните операции национална правна уредба действа, като все пак използва съдържащи се в директивата понятия — сливане, прехвърляне на активи и пасиви, прекратяване на дяловото участие, — мотивите към националния данъчен закон могат да се тълкуват в смисъл, че законодателят е възнамерявал да установи едно и също данъчно третиране за вътрешните и трансграничните операции, уредени чрез транспонирането на директивата, за да се спази по недискриминационен начин принципът на данъчна неутралност на сливането и за да се избегне нарушаването на конкуренцията?
2) Трябва ли член 7 от Директива 2009/133/ЕО на Съвета да се тълкува в смисъл, че не може да се откаже необлагаемостта на капиталовите печалби, произтичащи от операция по прекратяване на дяловото участие на едно дружество в друго дружество след прехвърляне на активите и пасивите на последното към първото, с мотива, че посочената операция не отговаря на всички условия, предвидени в националната правна уредба, за да се квалифицира като сливане?
3) Трябва ли член 7 от Директива 2009/133/ЕО на Съвета да се тълкува в смисъл, че необлагаемостта се прилага за печалбата, произтичаща от придобиване на изгодна цена, отразено в отчета за приходите и разходите на придобиващото дружество?
(1)
Директива 2009/133/ЕО на Съвета от 19 октомври 2009 година относно общата система за данъчно облагане, приложима спрямо сливанията, разделянията, отделянията, прехвърлянията на активи и замените на акции по отношение на дружества от различни държави-членки, както и при прехвърлянето на седалище на SE [европейско дружество] или SCE [eвропейско кооперативно дружество] в друга държава членка (ОВ L 310, 2009 г., стр. 34).
Преюдициално запитване от Bundesfinanzhof (Германия), постъпило на 6 януари 2022 г. — RF/Finanzamt G (Дело C-15/22) (2022/C 165/34) Език на производството: немски Запитваща юрисдикция Bundesfinanzhof